title: Deċiżjoni tal-Kunsill tas- 16 ta’ Marzu 2005 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali fir-rigward ta' l-awdituri esterni tal-Banco de Portugal

text:
               13.6.2006

               MT

               Il-Ġurnal Uffiċjali ta’ l-Unjoni Ewropea

               287

         DEĊIŻJONI TAL-KUNSILL
   tas-16 ta’ Marzu 2005
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali fir-rigward ta' l-awdituri esterni tal-Banco de Portugal
   (2005/266/KE)
   IL-KUNSILL TA' L-UNJONI EWROPEA,
   Wara li kkunsidra l-Protokoll dwar l-Istatut tas-Sistema Ewropea ta' Banek Ċentrali u tal-Bank Ċentrali Ewropew, anness għat-Trattat li jistabbilixxi l-Komunità Ewropea, u b'mod partikolari l-Artikolu 27.1 tiegħu,
   Wara li kkunsidra r-Rakkomandazzjoni ECB/2005/3 tal-Bank Ċentrali Ewropew (minn issa 'l quddiem imsejjaħ il-“BĊE”) tal-11 ta' Frar 2005 lill-Kunsill ta' l-Unjoni Ewropea dwar l-awdituri esterni tal-Banco de Portugal (1),
   Billi:

               (1)

               L-kontijiet tal-BĊE u tal-banek ċentrali nazzjonali ta’ l-Eurosystem għandhom jiġu verifikati minn awdituri esterni indipendenti rakkomandati mill-Kunsill Governattiv tal-BĊE u approvati mill-Kunsill ta' l-Unjoni Ewropea.

               (2)

               Skond bidla riċenti fil-liġi Portugiża, il-verifika tal-kontijiet issa jeħtieġ li tiġi mwettqa esklussivament minn revisores oficiais de contas (awdituri ċċertifikati). Il-Kunsill Governattiv tal-BĊE għalhekk irrakkomanda li l-Kunsill ta' l-Unjoni Ewropea japprova s-sostituzzjoni ta’ PricewaterhouseCoopers — Auditores e Consultores, Lda. bħala awditur extern tal-Banco de Portugal minn PricewaterhouseCoopers & Associados — Sociedade de Revisores Oficiais de Contas, Lda., ladarba dak ta’ l-ewwel m’għandux l-istatus ta’ awditur ċċertifikat.

               (3)

               Il-Kunsill Governattiv tal-BĊE ma rrakkomanda l-ebda bidla fit-tul ta' żmien tal-mandat ta’ l-awdituri esterni.

               (4)

               Jixraq għaldaqstant li tiġi segwita r-rakkomandazzjoni tal-Kunsill Governattiv tal-BĊE u li tiġi emendata d-Deċiżjoni 1999/70/KE tal-25 ta' Jannar 1999 dwar l-awdituri esterni tal-banek ċentrali nazzjonali (2).

         IDDEĊIEDA KIF ĠEJ:
   Artikolu 1
   L-Artikolu 1(10) tad-Deċiżjoni 1999/70/KE għandu jiġi sostitwit b’dan li ġej:

      “10.   PricewaterhouseCoopers & Associados – Sociedade de Revisores Oficiais de Contas, Lda. huwa b’dan approvat bħala l-awditur estern tal-Banco de Portugal mis-sena finanzjarja 2004 għal perijodu li jista’ jerġa’ jiġi mġedded għal sena.”

   Artikolu 2
   Din id-Deċiżjoni għandha tiġi notifikata lill-BĊE.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmula fi Brussel, nhar is-16 ta’ Marzu 2005.

            Għall-Kunsill

            Il-President

         J. ASSELBORN

      (1)  ĠU C 50, 26.2.2005, p. 6.

      (2)  ĠU L 22, 29.1.1999, p. 69. Deċiżjoni kif emendata l-aħħar bid-Deċiżjoni 2004/651/KE (ĠU L 298, 23.9.2004, p. 23).


title: Deċiżjoni tal-Kunsill 2004/790/PESK tat- 22 ta' Novembru 2004 li testendi u temenda d-Deċiżjoni 2003/276/PESK li timplimenta l-Azzjoni Konġunta 2002/589/PESK bil-ħsieb ta' kontribut ta’ l-Unjoni Ewropea għad-distruzzjoni ta' munizzjon għal armi żgħar u armamenti ħfief fl-Albanija

text:
               7.6.2006

               MT

               Il-Ġurnal Uffiċjali ta’ l-Unjoni Ewropea

               133

         DEĊIŻJONI TAL-KUNSILL 2004/790/PESK
   tat-22 ta' Novembru 2004
   li testendi u temenda d-Deċiżjoni 2003/276/PESK li timplimenta l-Azzjoni Konġunta 2002/589/PESK bil-ħsieb ta' kontribut ta’ l-Unjoni Ewropea għad-distruzzjoni ta' munizzjon għal armi żgħar u armamenti ħfief fl-Albanija
   IL-KUNSILL TA’ L-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 23(2) tiegħu,
   Wara li kkunsidra l-Azzjoni Konġunta tal-Kunsill 2002/589/PESK tat-12 ta’ Lulju 2002 dwar il-kontribut ta’ l-Unjoni Ewropea għall-ġlieda kontra l-akkumulazzjoni u t-tixrid destabbilizzanti ta’ armi żgħar u armamenti ħfief (1), u b’mod partikolari l-Artikolu 6 tagħha,
   Billi:

               (1)

               Fl-14 ta’ April 2003 il-Kunsill adotta d-Deċiżjoni 2003/276/PESK li timplimenta l-Azzjoni Konġunta 2002/589/PESK li tikkonċerna kontribut ta’ l-Unjoni Ewropea għad-distruzzjoni ta’ munizzjon għal armi żgħar u armi ħfief fl-Albanija (2), li għamlet EUR 820 000 disponibbli għal dan il-għan.

               (2)

               Xi għanijiet ma setgħux jintlaħqu sal-31 ta’ Ottubru 2004, id-data li fiha tiskadi d-Deċiżjoni tal-Kunsill 2003/276/PESK, u oħrajn għandhom jiġu konsolidati u mwessgħin wara dik id-data. Il-proġett in kwistjoni huwa proġett pluriennali ta’ erba’ snin.

               (3)

               Id-Deċiżjoni 2003/276/PESK għandha għalhekk tiġi estiża u emendata,

         IDDEĊIEDA KIF ĠEJ:
   Artikolu 1
   Id-Deċiżjoni 2003/276/PESK hi b’dan emendata kif ġej:

               1)

               Fl-Artikolu 2(1), l-ammont finanzjarju ta’ referenza “EUR 820 000” għandu jiġi sostitwit b’ “EUR 1 320 000”.

               2)

               Fl-Artikolu 4(1) it-tieni sentenza għandha tiġi sostitwita bi “Għandha tiskadi fil-31 ta’ Diċembru 2005”.

         Artikolu 2
   Din id-Deċiżjoni għandha tieħu effett fl-1 ta’ Novembru 2004.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmula fi Brussel, nhar it-22 ta' Novembru 2004.

            Għall-Kunsill

            Il-President

         B. R. BOT

      (1)  ĠU L 191, 19.7.2002, p. 1.

      (2)  ĠU L 99, 17.4.2003, p. 60.


title: Deċiżjoni tal-Kunsill (UE) 2017/1844 tad-9 ta' Ottubru 2017 li taħtar membru, propost mir-Renju tan-Netherlands, fil-Kumitat tar-Reġjuni

text:
               12.10.2017

               MT

               Il-Ġurnal Uffiċjali tal-Unjoni Ewropea

               L 262/6

         DEĊIŻJONI TAL-KUNSILL (UE) 2017/1844
   tad-9 ta' Ottubru 2017
   li taħtar membru, propost mir-Renju tan-Netherlands, fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern tan-Netherlands,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għal tmiem il-mandat tas-Sur Rogier VAN DER SANDE, sar vakanti s-siġġu ta' membru fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Hija b'dan maħtura membru fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Is-Sinjura J. (Jeannette) BALJEU, Gedeputeerde in de provincie Zuid-Holland.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, id-9 ta' Ottubru 2017.

            Għall-Kunsill

            Il-President

         S. KIISLER

      (1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).


title: 2014/44/UE: Deċiżjoni tal-Kunsill tat- 28 ta’ Jannar 2014 dwar il-konklużjoni tal-Memorandum ta’ Qbil rivedut mal-Istati Uniti tal-Amerika Rigward l-Importazzjoni taċ-Ċanga ġejja minn Annimali li Ma Jkunux Ġew Ittrattati b’Ċerti Ormoni tat-Tkabbir u Rigward id-Dazji Ogħla Applikati mill-Istati Uniti għal ċerti prodotti tal-Unjoni Ewropea

text:
                  30.1.2014

                  MT

                  Il-Ġurnal Uffiċjali tal-Unjoni Ewropea

                  L 27/1

         DEĊIŻJONI TAL-KUNSILL
         tat-28 ta’ Jannar 2014
         dwar il-konklużjoni tal-Memorandum ta’ Qbil rivedut mal-Istati Uniti tal-Amerika Rigward l-Importazzjoni taċ-Ċanga ġejja minn Annimali li Ma Jkunux Ġew Ittrattati b’Ċerti Ormoni tat-Tkabbir u Rigward id-Dazji Ogħla Applikati mill-Istati Uniti għal ċerti prodotti tal-Unjoni Ewropea
         (2014/44/UE)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(6)(a)(v) tiegħu,
         Wara li kkunsidra l-proposta mill-Kummissjoni Ewropea,
         Wara li kkunsidra l-opinjoni tal-Parlament Ewropew,
         Billi:

                     (1)

                     Skont id-Deċiżjoni tal-Kunsill 2013/523/UE (1), il-Memorandum ta’ Qbil Rivedut mal-Istati Uniti tal-Amerika Rigward l-Importazzjoni taċ-Ċanga ġejja minn Annimali li Ma Jkunux Ġew Ittrattati b’Ċerti Ormoni tat-Tkabbir u Rigward id-Dazji Ogħla Applikati mill-Istati Uniti għal ċerti prodotti tal-Unjoni Ewropea (l-“MoU rivedut”) ġie ffirmat fil-21 ta’ Ottubru 2013, suġġett għall-konklużjoni tiegħu f’data iktar tard.

                     (2)

                     L-MoU rivedut għandu jiġi approvat,

               ADOTTAT DIN ID-DEĊIŻJONI:

            Artikolu 1
            Il-Memorandum ta’ Qbil rivedut mal-Istati Uniti tal-Amerika Rigward l-Importazzjoni taċ-Ċanga ġejja minn Annimali li Ma Jkunux ġew Ittrattati b’Ċerti Ormoni tat-Tkabbir u rigward id-Dazji Ogħla Applikati mill-Istati Uniti għal Ċerti Prodotti tal-Unjoni Ewropea huwa b’dan approvat f’isem l-Unjoni.
            It-test tal-MoU rivedut huwa mehmuż ma’ din id-Deċiżjoni.

            Artikolu 2
            Din id-Deċiżjoni għandha tidħol fis-seħħ fil-jum tal-adozzjoni tagħha.

            Magħmul fi Brussell, it-28 ta’ Jannar 2014.

                  Għall-Kunsill

                  Il-President

               G. STOURNARAS

            (1)  Deċiżjoni tal-Kunsill 2013/523/UE tat-18 ta’ Ottubru 2013 dwar l-iffirmar, f’isem l-Unjoni Ewropea, tal-Memorandum ta’ Qbil rivedut mal-Istati Uniti tal-Amerika Rigward l-Importazzjoni taċ-Ċanga ġejja minn Annimali li Ma Jkunux Ġew Ittrattati b’Ċerti Ormoni tat-Tkabbir u Rigward id-Dazji Ogħla Applikati mill-Istati Uniti għal Ċerti Prodotti tal-Unjoni Ewropea (ĠU L 282, 24.10.2013, p. 35).


title: 2013/312/UE: Deċiżjoni tal-Kunsill Ewropew tat- 28 ta’ Ġunju 2013 li tistabbilixxi l-kompożizzjoni tal-Parlament Ewropew

text:
               29.6.2013

               MT

               Il-Ġurnal Uffiċjali tal-Unjoni Ewropea

               L 181/57

         DEĊIŻJONI TAL-KUNSILL EWROPEW
   tat-28 ta’ Ġunju 2013
   li tistabbilixxi l-kompożizzjoni tal-Parlament Ewropew
   (2013/312/UE)
   IL-KUNSILL EWROPEW,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 14(2) tiegħu,
   Wara li kkunsidra l-Artikolu 2(3) tal-Protokoll Nru 36 dwar id-dispożizzjonijiet transitorji,
   Wara li kkunsidra l-inizjattiva tal-Parlament Ewropew (1),
   Wara li kkunsidra l-kunsens tal-Parlament Ewropew (2),
   Billi:

               (1)

               L-Artikolu 2(1) u (2) tal-Protokoll Nru 36 dwar id-dispożizzjonijiet transitorji se jiskadu fl-aħħar tal-leġislatura 2009-2014.

               (2)

               L-Artikolu 19(1) tal-Att li jikkonċerna l-kundizzjonijiet tal-adeżjoni tar-Repubblika tal-Kroazja u l-aġġustamenti għat-Trattat dwar l-Unjoni Ewropea, it-Trattat dwar il-Funzjonament tal-Unjoni Ewropea u t-Trattat li jistabbilixxi l-Komunità Ewropea tal-Enerġija Atomika se jiskadi fl-aħħar tal-leġislatura 2009-2014.

               (3)

               Huwa neċessarju li jkun hemm konformità mingħajr dewmien mad-dispożizzjonijiet tal-Artikolu 2(3) tal-Protokoll Nru 36 u għalhekk li tiġi adottata d-deċiżjoni prevista fit-tieni subparagrafu tal-Artikolu 14(2) tat-Trattat dwar l-Unjoni Ewropea, sabiex l-Istati Membri jkunu jistgħu jippromulgaw il-miżuri domestiċi neċessarji fi żmien xieraq biex ikunu organiżżati l-elezzjonijiet tal-Parlament Ewropew għal-leġislatura 2014-2019.

               (4)

               L-ewwel subparagrafu tal-Artikolu 14(2) tat-Trattat dwar l-Unjoni Ewropea jistabbilixxi l-kriterji għall-kompożizzjoni tal-Parlament Ewropew, jiġifieri li n-numru tar-rappreżentanti taċ-ċittadini tal-Unjoni ma jisboqx is-seba’ mija u ħamsin, apparti l-President, li r-rappreżentanza għandha tkun proporzjonalment digressiva, b’limitu minimu ta’ sitt membri għal kull Stat Membru, u li l-ebda Stat Membru ma għandu jiġi allokat iktar minn sitta u disgħin siġġu.

               (5)

               L-Artikolu 10 tat-Trattat dwar l-Unjoni Ewropea jipprevedi inter alia li l-funzjonament tal-Unjoni għandu jkun ibbażat fuq id-demokrazija rappreżentattiva biċ-ċittadini rappreżentati direttament fil-livell tal-Unjoni fil-Parlament Ewropew u l-Istati Membri rappreżentati mill-gvernijiet tagħhom, li huma stess demokratikament responsabbli lejn il-Parlamenti nazzjonali tagħhom jew lejn iċ-ċittadini tagħhom, fil-Kunsill. L-Artikolu 14(2) tat-Trattat dwar l-Unjoni Ewropea dwar il-kompożizzjoni tal-Parlament Ewropew għalhekk japplika fil-kuntest tal-arranġamenti isitituzzjonali usa’ stabbiliti fit-Trattati, li jinkludu wkoll id-dispożizzjonijiet dwar teħid ta’ deċiżjonijiet fil-Kunsill,

         ADOTTA DIN ID-DEĊIŻJONI:
   Artikolu 1
   Fl-applikazzjoni tal-prinċipju ta’ proporzjonalità digressiva previst fl-ewwel subparagrafu tal-Artikolu 14(2) tat-Trattat dwar l-Unjoni Ewropea, għandhom japplikaw il-prinċipji li ġejjin:

               —

               l-allokazzjoni ta’ siġġijiet fil-Parlament Ewropew għandha tuża b’mod sħiħ in-numru minimu u dak massimu stabbiliti mit-Trattat dwar l-Unjoni Ewropea biex ikun rifless kemm jista’ jkun possibbli d-daqs tal-popolazzjonijiet rispettivi tal-Istati Membri;

               —

               il-proporzjon bejn il-popolazzjoni u n-numru ta’ siġġijiet ta’ kull Stat Membru qabel ma n-numru deċimali jitqarreb lejn numru sħiħ għandu jvarja skont il-popolazzjoni rispettiva tagħhom b’tali mod li kull Membru tal-Parlament Ewropew minn Stat Membru b’popolazzjoni akbar jirrappreżenta iktar ċittadini minn kull Membru minn Stat Membru b’popolazzjoni iżgħar u, bil-maqlub, iktar ma tkun kbira il-popolazzjoni ta’ Stat Membru, akbar ikun id-dritt tiegħu għal numru akbar ta’ siġġijiet.

         Artikolu 2
   Il-popolazzjoni totali tal-Istati Membri għandha tiġi kkalkolata mill-Kummissjoni (Eurostat) abbażi tad-data pprovduta mill-Istati Membri, skont il-metodu stabbilit permezz ta’ regolament tal-Parlament Ewropew u tal-Kunsill.
   Artikolu 3
   Skont l-Artikolu 1, in-numru ta’ rappreżentanti fil-Parlament Ewropew eletti f’kull Stat Membru huwa b’dan stabbilit kif ġej, għall-leġisatura 2014-2019:

               Belġju

               21

               Bulgarija

               17

               Repubblika Ċeka

               21

               Danimarka

               13

               Ġermanja

               96

               Estonja

               6

               Irlanda

               11

               Ġreċja

               21

               Spanja

               54

               Franza

               74

               Kroazja

               11

               Italja

               73

               Ċipru

               6

               Latvja

               8

               Litwanja

               11

               Lussemburgu

               6

               Ungerija

               21

               Malta

               6

               Pajjiżi Baxxi

               26

               Awstrija

               18

               Polonja

               51

               Portugall

               21

               Rumanija

               32

               Slovenja

               8

               Slovakkja

               13

               Finlandja

               13

               Svezja

               20

               Renju Unit

               73

         Artikolu 4
   Din id-deċiżjoni għandha tkun riveduta fi żmien biżżejjed qabel il-bidu tal-leġislatura 2019-2024 abbażi ta’ inizjattiva tal-Parlament Ewropew ippreżentata qabel it-tmiem tal-2016 bil-għan li tiġi stabbilita sistema li fil-ġejjieni tagħmilha possibbli, qabel kull elezzjoni ġdida tal-Parlament Ewropew, li jiġu allokati s-siġġijiet bejn l-Istati Membri b’mod oġġettiv, ġust, dejjiemi u trasparenti, filwaqt li jiġi tradott il-prinċipju ta’ proporzjonalità digressiva kif stabbilit fl-Artikolu 1, b’kont meħud ta’ kwalunkwe bidla fin-numru tagħhom u tal-andamenti demografiċi fil-popolazzjoni tagħhom, kif stabbilit b’mod xieraq u għalhekk b’rispett tal-bilanċ ġenerali tas-sistema istituzzjonali kif stabbilita fit-Trattati.
   Artikolu 5
   Din id-deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, it-28 ta’ Ġunju 2013.

            Għall-Kunsill Ewropew

            Il-President

         H. VAN ROMPUY

      (1)  Inizjattiva adottata fit-13 ta’ Marzu 2013 (għadha mhix ippubblikata fil-Ġurnal Uffiċjali).

      (2)  Kunsens tat-12 ta’ Ġunju 2013 (għadu mhux ippubblikat fil-Ġurnal Uffiċjali).


title: Deċiżjoni tal-Parlament Ewropew tat-23 ta' April 2009 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2007, Taqsima VI - Kumitat Ekonomiku u Soċjali

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/81

         DEĊIŻJONI TAL-PARLAMENT EWROPEW
   tat-23 ta’ April 2009
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2007, Taqsima VI - Kumitat Ekonomiku u Soċjali
   (2009/637/KE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2007 (1),

               —

               wara li kkunsidra l-kontijiet annwali definittivi tal-Komunitajiet Ewropej għas-sena finanzjarja 2007 - Volum I (C6–0420/2008) (2),

               —

               wara li kkunsidra r-rapport annwali tal-Kumitat Ekonomiku u Soċjali Ewropew għall-awtorità ta’ kwittanza dwar il-verifiki interni mwettqa fis-sena 2007,

               —

               wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2007, flimkien mat-tweġibiet tal-istituzzjonijiet li jkunu qed jiġu verifikati (3),

               —

               wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri skont l-Artikolu 248 tat-Trattat KE (4),

               —

               wara li kkunsidra l-Artikoli 272(10), 274, 275 u 276 tat-Trattat KE,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 50, 86, 145, 146 u 147 tiegħu,

               —

               wara li kkunsidra r-Regola 71, u l-Anness V, tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0155/2009),

               1.

               Jagħti l-kwittanza lis-Segretarju Ġenerali tal-Kumitat Ekonomiku u Soċjali Ewropew fir-rigward tal-implimentazzjoni tal-baġit tiegħu għas-sena finanzjarja 2007;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din din id-deciżjoni u r-riżoluzzjoni li hi parti integrali minnha lill-Kunsill, lill-Kummissjoni, lill-Qorti tal-Ġustizzja, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Dejta, u biex jiżgura/tiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU L 77, 16.3.2007.

      (2)  ĠU C 287, 10.11.2008, p. 1.

      (3)  ĠU C 286, 10.11.2008, p. 1.

      (4)  ĠU C 287, 10.11.2008, p. 111.

      (5)  ĠU L 248, 16.9.2002, p. 1.
   RIŻOLUZZJONI TAL-PARLAMENT EWROPEW
   tat-23 ta’ April 2009
   li tinkludi kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2007, Taqsima VI - Kumitat Ekonomiku u Soċjali Ewropew
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2007 (1),

               —

               wara li kkunsidra l-kontijiet annwali definittivi tal-Komunitajiet Ewropej għas-sena finanzjarja 2007 - Volum I (C6–0420/2008) (2),

               —

               wara li kkunsidra r-rapport annwali tal-Kumitat Ekonomiku u Soċjali Ewropew għall-awtorità ta’ kwittanza dwar il-verifiki interni mwettqa fis-sena 2007,

               —

               wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2007, flimkien mat-tweġibiet tal-istituzzjonijiet li jkunu qed jiġu verifikati (3),

               —

               wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri skont l-Artikolu 248 tat-Trattat KE (4),

               —

               wara li kkunsidra l-Artikoli 272(10), 274, 275 u 276 tat-Trattat KE,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 50, 86, 145, 146 u 147 tiegħu,

               —

               wara li kkunsidra r-Regola 71, u l-Anness V, tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0155/2009),

               1.

               Jinnota li fl-2007 l-Kumitat Ekonomiku u Soċjali Ewropew (EESC) kellu approprjazzjonijiet ta’ impenn disponibbli li jammontaw għal total ta’ EUR 116 000 000 (2006: EUR 112 000 000), b’rata ta’ utilizzazzjoni ta’ 91,64 %, taħt il-medja tal-istituzzjonijiet l-oħra (93,82 %);

               2.

               Jilqa’ b’sodifazzjon il-firma f’Diċembru 2007 ta’ Ftehim ta’ Koperazzjoni Amministrattiva bejn l-EESC u l-Kumitat tar-Reġjuni (CoR) għall-perjodu 2008 - 2014; huwa konvint li l-koperazzjoni bejn iż-żewġ istituzzjonijiet se tkun vantaġġjuża finanzjarjament għal dawk li jħallsu t-taxxa fl-Ewropa; jiddispjaċih madankollu li skont ir-rapport annwali ta’ attività tal-EESC, negozjati dwar il-Ftehim ta’ Koperazzjoni ġdid pparalizzaw jew naqqsu l-pass ta’ xi inizjattivi ppjanati għall-Programm ta’ Xogħol għall-2007;

               3.

               Jilqa’ b’sodisfazzjon l-impenn ċar taż-żewġ Kumitati għall-għan tal-armonizzazzjoni tal-istandards tal-kontroll interni tagħhom, ibbażati fuq l-aħjar prattiki, kif ukoll il-proċeduri finanzjarji rilevanti l-oħra kollha relatati mas-Servizzi Konġunti;

               4.

               Jinnota li l-Ftehim l-ġdid jżomm l-aktar oqsma importanti (infrastruttura, IT u telekomunikazzjonijiet, kif ukoll t-traduzzjoni, inkluża l-produzzjoni ta’ dokumenti) fi ħdan ir-responsabilità tas-Servizzi Konġunti, waqt li numru limitat ta’ servizzi huma diżassoċjati, bħas-servizzi interni, is-servizz soċjo-mediku, il-librerija u l-“prepress”;

               5.

               Jinsisti madankolllu li din id-diżassoċjazzjoni għandha tkun newtrali għall-baġit u, għalhekk, iħeġġeġ liż-żewġ Kumitati biex iwettqu analiżi konġunta, bħala parti mir-reviżjoni ta’ nofs iż-żmien, biex jinstab jekk iċ-ċaqliq ta’ riżorsi jkunx ta’ benefiċċju għat-tnejn; jistieden liż-żewġ Kumitati biex iżommu lill-Parlament infurmat dwar l-evalwazzjoni kmieni fl-2009 tal-ftehim ta’ koperazzjoni ta’ daqs żgħir fl-oqsma effettwati mid-diżassoċjazzjoni;

               6.

               Jiġbed l-attenzjoni għar-rimarka magħmula mill-Qorti tal-Awdituri fil-paragrafu 11.10 tar-rapport annwali msemmi hawn fuq li tgħid li jekk l-EESC tkompli tappilka fattur ta’ multiplikazzjoni akbar minn 1 fis-sentejn ta’ wara l-promozzjoni, minflok ma taqleb il-bilanċ ta’ aktar minn 1 fi grad ta’ anzjanità, l-EESC tkun b’hekk qed tagħti lill-persunal tagħha vantaġġ finanzjarju li istituzzjonijiet oħrajn mhumiex jagħtu;

               7.

               Jenfasizza li d-dispożizzjonijiet tar-Regolament tal-Persunal rigward il-fattur ta’ multiplikazzjoni għandhom jiġu interpretati u implimentati mill-istituzzonijiet kollha bl-istess mod sabiex ikun żgurat trattament ugwali għall-persunal tagħhom; jistenna s-sentenza tat-Tribunal tas-Servizz Ċivili rigward appell imressaq minn uffiċjal tal-Kummissjoni u jistenna li l-EESC jalinjaw il-prattika tagħhom (jekk meħtieġ b’mod retroattiv) ma’ din is-sentenza;

               8.

               Jinnota b’sodisfazzjoni li żewġ sistemi finanzjarji ġodda (ABAC WF u SAP) bdew joperaw fl-2007 u b’mod ġenerali qed jiffunzjonaw b’mod effettiv; jilqa’ wkoll il-fatt li l-EESC nediet iċ-ċertifikazzjoni tagħha tal-EMAS (Eco-Management and Audit Scheme);

               9.

               Jilqa’ l-inizjattiva tal-EESC għall-iżvilupp ta’ sett ta’ Indikaturi Ewlenin ta’ Attività u Rendiment (KAPIs) fi ħdan is-segretarjat tagħha, li b’hekk iservu ta’ għodda maniġerjali għas-servizzi kompetenti, kif ukoll biex tittejjeb it-trasparenza; iħeġġeġ lill-EESC sabiex tkompli tiżviluppa indikaturi ġodda u tuża dawk diġà eżistenti biex turi x-xejriet fiż-żmien medju, kif ukoll fit-tul (minn ħamsa sa għaxar snin);

               10.

               Jinnota b’sodisfazzjon it-tnaqqis konsiderevoli fil-valur tal-kuntratti negozjati, bħala proporzjon tal-valur tal-kuntratti mogħtija, minn 7.5 % fl-2006 sa 2.5 % fl-2007, għalkemm l-għadd ta’ kuntratti nnegozjati rdoppja ruħu; iħeġġeġ lill-EESC biex ikompli bl-isforzi tiegħu biex ikompli jnaqqas dan il-proporzjon;

               11.

               Jilqa’ b’sodisfazzjon f’dan il-kuntest il-ħolqien ta’ Taqsima tal-Kuntratti fi ħdan is-Servizzi Konġunti, li tipprovdi assistenza lid-dipartimenti operattivi kollha fis-Servizzi Konġunti fil-qasam tal-akkwist pubbliku; jinnota li skont il-Ftehim l-ġdid, is-servizz ta’ verifika tas-Servizzi Konġunti ġie ttrasferit għas-servizzi proprji ta’ kull Kumitat;

               12.

               Jinnota li kuntrattur tal-bini li l-EESC u l-CoR għandhom relazzjonijiet kuntrattwali miegħu ġie arrestat f’Marzu 2007 fuq suspett ta’ frodi; jinnota b’sodisfazzjon li saret verifika intensiva tal-kuntratti kollha li l-Kumitati kienu involuti fihom ma’ dan il-kuntrattur sa mill-2000, u li r-rapport li nħareġ intbagħat lill-OLAF;

               13.

               Jikkunsidra li huwa kruċjali li l-kontrolli mwettqa, pereżempju, mill-uffiċjali li jawtorizzaw, verifikaturi u awdituri, ikunu stretti biżżejjed; jenfasizza f’dan il-kuntest l-importanza ta’ numru adegwat ta’ kontrolli mingħajr avviż fis-setturi kollha, apparti dawk il-ftit setturi strateġiċi li jippreżentaw riskju ogħla;

               14.

               Jilqa’ b’sodisfazzjon it-twaqqif ta’ kumitat ta’ verifika magħmul minn tliet membri tal-EESC, mgħejuna minn awditur estern u li r-responsabilitajiet tiegħu jinkludu, fost affarijiet oħra, il-verifika tal-indipendenza tal-awditur intern u l-evalwazzjoni tal-passi li ttieħdu b’risposta għar-rakkomandazzjonijiet tar-rapporti ta’ verifika interna;

               15.

               Jinnota lil-qorti Belġjana ta’ prim istanza sabet eks Membru tal-EESC ħati ta’ talbiet frodulenti għal infiq ta’ vvjaġġar (rimborż doppju); jilqa’ f’dan ir-rigward, il-fatt li l-EESC ressaq appell kontra d-deċiżjoni li ma jingħarafx bħala parti ċivili;

               16.

               Jinnota li, fil-25 ta’ Settembru 2007, ġiet adottata reviżjoni ġenerali tar-regoli għar-rimbors tal-ispejjeż għall-ivvjaġġar u l-laqgħat għall-Membri tal-EESC bil-għan li ttejjeb u tissimplifika l-proċeduri nvoluti, waqt li tiżgura t-trasparenza u t-trattament indaqs għall-Membri kollha u filwaqt li tqis l-iżviluppi teknoloġiċi (bħal pereżempju biljetti elettroniċi, riservazzjonijiet ta’ lukandi bl-Internet u konferenzi permezz tal-video); jikkunsidra li jeħtieġ li din il-kwistjoni tiġi verifikata fl-eżerċizzju ta’ kwittanza li jmiss (sena finanzjarja 2008);

               17.

               Jinnota wkoll, fir-rigward tal-istatut finanzjarju tal-Membri l-ġodda, li l-Bureau tal-EESC, fil-laqgħa tiegħu tat-12 ta’ Novembru 2008, iddeċieda li jistabbilixxi grupp ad-hoc li jinkludi l-kwesturi li jistgħu jkunu responsabbli għat-tfassil ta’ proposti għar-reviżjoni tal-istatut finanzjarju tal-Membri ġodda;

               18.

               Jinnota li l-Membri tal-EESC ma jiddikjarawx l-interessi finanzjarji tagħhom u lanqas ma jikxfu informazzjoni relevanti għal affarijiet bħal attivitajiet professjonali li għandhom jiġu ddikjarati u okkupazzjonijiet jew attività b’remunerazzjoni; jissuġġerixxi li l-EESC jintroduċi dan l-obbligu għall-Membri tiegħu; jipproponi wkoll li jinħatar uffiċjal ta’ sorveljanza indipendenti li jkollu l-kariga li kull sena jirrapporta pubblikament id-dikjarazzjonijiet li jirċievi sabiex jiġu żgurati sorveljanza u kontroll kredibbli;

               19.

               Ifaħħar lill-EESC għall-kwalità tar-rapport annwali tal-attività tiegħu; jitlob madankollu li fir-rapport ta’ attività li jmiss tiegħu, jinkludi kapitolu li jagħti rendikont dettaljat tas-segwitu li jkun ingħata matul is-sena għad-deċiżjonijiet ta’ kwittanza preċedenti tal-Parlament, li jkun jinkludi spjegazzjonijiet eventwali għalfejn ma ġewx segwiti r-rakkomandazzjonijiet;

               20.

               Jinnota li, minkejja l-emendi għar-Regolament Finanzjarju, ir-regoli tiegħu dwar l-akkwist pubbliku huma wisq ikkumplikati għal istituzzjonijiet żgħar, bħall-EESC, speċjalment fir-rigward tat-tenders għal kuntratti ta’ ammonti relattivament żgħar; jistieden lill-Kummissjoni biex - meta tkun qed tagħmel xogħol preliminari ta’ qabel it-tfassil ta’ xi proposta futura tagħha għal emenda għar-Regolament Finanzjarju - tikkonsulta b’mod estensiv mas-Segretarju Ġenerali tal-EESC u l-amministrazzjoni tiegħu sabiex ikun żgurat li affarijiet li jirrigwardawhom jiġu meqjusa b’mod sħiħ fl-abbozz finali.

      (1)  ĠU L 77, 16.3.2007.

      (2)  ĠU C 287, 10.11.2008, p. 1.

      (3)  ĠU C 286, 10.11.2008, p. 1.

      (4)  ĠU C 287, 10.11.2008, p. 111.

      (5)  ĠU L 248, 16.9.2002, p. 1.


title: 2007/350/KE: Deċiżjoni tal-Kunsill tas- 7 ta’ Mejju 2007 li taħtar membru Latvjan u żewġ membri supplenti Latvjani fil-Kumitat tar-Reġjuni

text:
               24.5.2007

               MT

               Il-Ġurnal Uffiċjali ta’ l-Unjoni Ewropea

               L 132/33

         DEĊIŻJONI TAL-KUNSILL
   tas-7 ta’ Mejju 2007
   li taħtar membru Latvjan u żewġ membri supplenti Latvjani fil-Kumitat tar-Reġjuni
   (2007/350/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Latvjan,
   Billi:

               (1)

               Fl-24 ta’ Jannar 2006 l-Kunsill adotta d-Deċiżjoni 2002/116/KE (1) li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010.

               (2)

               Post ta’ membru fil-Kumitat tar-Reġjuni sar vakanti wara t-tmiem tal-mandat tas-Sur Uldis AUGULIS. Post ta’ membru supplenti fil-Kumitat tar-Reġjuni jsir vakanti bil-ħatra tas-Sur Aleksandrs LIELMEŽS bħala membru ta’ dak il-Kumitat. Post ta’ membru supplenti fil-Kumitat tar-Reġjuni sar vakanti wara t-tmiem tal-mandat tas-Sur Gunārs LAICĀNS,

         IDDEĊIEDA KIF ĠEJ:
   Artikolu 1
   Dawn li ġejjin huma b’dan maħtura, fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:

               (a)

               bħala membru:

                           —

                           Is-Sur Aleksandrs LIELMEŽS, minflok is-Sur Uldis AUGULIS;

               (b)

               bħala supplenti:

                           —

                           Is-Sinjura Ligita GINTERE, il-President tal-Muniċipalità Lokali ta’ Jaunpils, minflok is-Sur Aleksandrs LIELMEŽS,

                           —

                           Is-Sur Jānis NEIMANIS, il-President tal-Muniċipalità tal-Belt ta’ Grobiņa, minflok is-Sur Gunārs LAICĀNS.

         Artikolu 2
   Din id-Deċiżjoni għandu jkollha effett mid-data ta’ l-adozzjoni tagħha.

      Magħmul fi Brussell, 7 ta’ Mejju 2007.

            Għall-Kunsill

            Il-President

         H. SEEHOFER

      (1)  ĠU L 56, 25.2.2006, p. 75.


title: 2008/523/KE: Deċiżjoni tal-Parlament Ewropew ta' l-24 ta' April 2007 dwar il-kwittanza għall-implimentazzjoni tal-baġit ġenerali ta' l-Eurojust għas-sena finanzjarja 2005

text:
               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/135

         DEĊIŻJONI TAL-PARLAMENT EWROPEW
   ta' l-24 ta' April 2007
   dwar il-kwittanza għall-implimentazzjoni tal-baġit ġenerali ta' l-Eurojust għas-sena finanzjarja 2005
   (2008/523/KE)
   IL-PARLAMENT EWROPEW,
   wara li kkunsidra l-kontijiet annwali finali ta' l-Eurojust għas-sena finanzjarja 2005 (1),
   wara li kkunsidra r-rapport tal-Qorti ta' l-Awdituri dwar il-kontijiet annwali finali ta' l-Eurojust għas-sena finanzjarja 2005, flimkien mat-tweġibiet ta' l-Eurojust (2),
   wara li kkunsidra r-rakkomandazzjonijiet tal-Kunsill tas-27 ta' Frar 2007 (5711/2007 – C6-0080/2007),
   wara li kkunsidra t-Trattat KE, u b'mod partikulari l-Artikolu 276 tiegħu, u t-Trattat UE, u b'mod partikulari l-Artikolu 41 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   Wara li kkunsidra d-Deċiżjoni tal-Kunsill 2002/187/JHA tat-28 ta' Frar 2002 li stabbiliet l-Eurojust bil-ħsieb li ssaħħaħ il-ġlieda kontra r-reati serji (4), u b'mod partikulari l-Artikolu 36 tagħha,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u partikularment l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A6-0120/2007),

               1.

               Jagħti l-kwittanza lid-direttur amministrattiv ta' l-Eurojust dwar l-implimentazzjoni tal-baġit ta' l-Eurojust għas-sena finanzjarja 2005;

               2.

               Jagħti l-osservazzjonijiet tiegħu fir-riżoluzzjoni hawn taħt;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-direttur amministrattiv ta' l-Eurojust, lill-Kunsill, lill-Kummissjoni u lill-Qorti ta' l-Awdituri, u biex jiżgura li tiġi ppubblikata fil-Ġurnal Uffiċjali ta' l-Unjoni Ewropea (Serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 266, 31.10.2006, p. 34.

      (2)  ĠU C 312, 19.12.2006, p. 67.

      (3)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (4)  ĠU L 63, 6.3.2002, p. 1. Deċiżjoni kif emendata bid-Deċiżjoni 2003/659/JHA (ĠU L 245, 29.9.2003, p. 44).

      (5)  ĠU L 357, 31.12.2002, p. 72.
    ---documentbreak---

               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/136

         RIŻOLUZZJONI TAL-PARLAMENT EWROPEW
   ta' l-24 ta' April 2007
   li tinkludi osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ta' l-Eurojust għas-sena finanzjarja 2005
   IL-PARLAMENT EWROPEW,
   wara li kkunsidra l-kontijiet annwali finali ta' l-Eurojust għas-sena finanzjarja 2005 (1),
   wara li kkunsidra r-rapport tal-Qorti ta' l-Awdituri dwar il-kontijiet annwali finali ta' l-Eurojust għas-sena finanzjarja 2005, flimkien mat-tweġibiet ta' l-Eurojust (2),
   wara li kkunsidra r-rakkomandazzjonijiet tal-Kunsill tas-27 ta' Frar 2007 (5711/2007 – C6-0080/2007),
   wara li kkunsidra t-Trattat KE, u b'mod partikulari l-Artikolu 276 tiegħu, u t-Trattat UE, u b'mod partikulari l-Artikolu 41 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra d-Deċiżjoni tal-Kunsill 2002/187/JHA tat-28 ta' Frar 2002 li stabbiliet l-Eurojust bil-ħsieb li ssaħħaħ il-ġlieda kontra r-reati serji (4), u b'mod partikulari l-Artikolu 36 tagħha,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u partikolarment l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A6-0120/2007),

               A.

               billi l-Qorti ta' l-Awdituri qalet li hija kisbet assigurazzjoni raġjonevoli li l-kontijiet annwali għas-sena finanzjarja li ntemmet fil-31 ta' Diċembru 2005 kienu affidabbli u li t-tranżazzjonijiet li jaqgħu taħthom, fis-sħuħija tagħhom, kienu legali u regolari,

               B.

               billi fis-27 ta' April 2006 l-Parlament ta l-kwittanza lid-direttur rigward l-implimentazzjoni tal-baġit ta' l-Eurojust għas-sena finanzjarja 2004 (6) u fir-riżoluzzoni li takkumpanja d-deċiżjoni tal-kwittanza tal-Parlament, inter alia

                           —

                           esprima ix-xewqa tiegħu li jinżamm mgħarraf bi sħiħ dwar l-intenzjonijiet ta' l-awtoritajiet ospitanti Olandiżi, dwar kwalunkwe bini ġdid għall-Eurojust; b'mod partikulari, xtaq li jkun mgħarraf dwar il-possibilitajiet li l-Eurojust u l-Europol jokkupaw l-istess bini u dwar il-kundizzjonijiet ta' tali ċaqliqa u l-appoġġ finanzjarju li l-istat li jospita jkun se jagħti lill-Eurojust f'dak ir-rigward;

                           —

                           jinnota li l-Eurojust implimentat baġit differenti minn dak li ffissat l-Awtorità Baġitarja; jinsisti li l-Eurojust issegwi l-proċeduri l-korretti u li tistenna l-approvazzjoni mill-Awtorità Baġitarja qabel ma timplimenta kwalunkwe tali tibdiliet fil-ġejjieni;

                           —

                           jisħaq li jkun xieraq li jiġi rispettat il-prinċipju tas-segregazzjoni tad-doveri ta' l-uffiċjal ta' l-awtorizzazzjoni u l-uffiċjal tal-kontabilità u li jkun xieraq li ma jkunx hemm ripetizzjoni tas-sitwazzjoni li seħħet fl-2004 meta membru tal-persunal wettaq iż-żewġ rwoli;

         Punti ġenerali dwar il-maġġoranza ta' Aġenziji ta' l-UE li jirrikjedu kwittanza individwali

               1.

               Jikkonsidra li n-numru dejjem jikber ta' Aġenziji tal-Komunità u l-attivitajiet ta' xi wħud minnhom ma jidhirx li jiffurmaw parti minn qafas ta' politika ġenerali, u li l-mandati ta' xi Aġenziji mhux dejjem jirriflettu l-bżonnijiet reali ta' l-Unjoni jew l-istennijiet taċ-ċittadini, u jinnota li f'termini ġenerali l-Aġenziji mhux dejjem ikollhom immaġini tajba jew stampa tajba;

               2.

               Jistieden għalhekk lill-Kummissjoni sabiex tiddefinixxi qafas ta' politika ġenerali għat-twaqqif ta' Aġenziji ġodda tal-Komunità u sabiex tippreżenta studju dwar l-ispejjeż u l-benefiċċji qabel ma titwaqqaf aġenzija ġdida, filwaqt illi toqgħod attenta li tevita rduppjar fl-attiviatjiet bejn l-Aġenziji jew mal-mandati ta' organizzazzjonijiet Ewropej oħra;

               3.

               Jitlob lill-Qorti ta' l-Awdituri biex tagħti l-opinjoni tagħha rigward l-istudju dwar ir-relazzjoni bejn il-benefiċċju u l-ispejjeż qabel il-Parlament jieħu deċiżjoni;

               4.

               Jistieden lill-Kummissjoni biex kull ħames snin tippreżenta studju dwar il-valur miżjud ta' kull Aġenzija eżistenti; jistieden lill-istituzzjonijiet relevanti, fil-każ ta' evalwazzjoni negattiva tal-valur miżjud ta' Aġenzija, sabiex jieħdu l-passi kollha meħtieġa billi jifformolaw mill-ġdid il-mandat ta' dik l-Aġenzija jew billi jagħlquha;

               5.

               Meta jitqies in-numru dejjem jikber ta' aġenziji ta' regolamentazzjoni, jiddeplora l-fatt li n-negozjati fir-rigward ta'l-abbozz ta' ftehim interistituzzjonali għal kwadru ta' dawn l-aġenziji għadhom ma ntemmux u jistieden lis-servizzi kompetenti tal-Kummissjoni sabiex jagħmlu dak kollu li jistgħu, flimkien mal-Qorti ta' l-Awdituri, sabiex din il-ftehim jiġi konkluż malajr;

               6.

               Jinnota li r-responsabiltà baġitarja tal-Kummissjoni titlob li jsiru konnessjonijiet iktar stretti bejn l-Aġenziji u l-Kummissjoni; jitlob lill-Kummissjoni u lill-Kunsill sabiex jieħdu l-passi kollha neċessarji sabiex jagħtu lill-Kummissjoni minoranza li tibblokka fl-entitajiet ta' sorveljanza ta' l-Aġenziji regolatorji sal-31 ta' Diċembru 2007 u sabiex jipprovdu għal din il-minoranza sa mill-bidu meta jkunu qed jitwaqqfu Aġenziji ġodda;

               7.

               Jistieden lill-Qorti ta' l-Awdituri biex toħloq kapitlu ieħor fir-Rapport Annwali tagħha, li jirrigwardja l-Aġenziji li għandhom jingħataw kwittanza skond il-kontijiet tal-Kummissjoni sabiex ikun hemm stampa aktar ċara ta' l-użu tal-fondi ta' l-UE mill-Aġenziji;

               8.

               Ifakkar il-prinċipju skond liema l-Aġenziji kollha tal-Komunità, kemm jekk issussidjati kif ukoll jekk le, huma suġġetti għal kwittanza mill-Parlament, anke meta jkun hemm awtorità ta' kwittanza minħabba t-testi kostituttivi tagħhom;

               9.

               Jistieden lill-Qorti ta' l-Awdituri tagħmel verifiki tar-rendiment għall-Aġenziji kollha u tirrapporta lill-kumitati rilevanti tal-Parlament, inkluż lill-Kumitat għall-Kontroll tal-Baġit;

               10.

               Jinnota li n-numru ta' Aġenziji qiegħed dejjem jikber u li, skond ir-responsabiltà politika tal-Kummissjoni għat-tħaddim ta' l-Aġenziji, li tmur ferm oltre s-sempliċi appoġġ loġistiku, hemm bżonn saħansitra ikbar li d-Direttorati Ġenerali tal-Kummissjoni inkarigati mit-twaqqif u l-monitoraġġ ta' l-Aġenziji jiżviluppaw approċċ komuni għall-Aġenziji; jikkonsidra li struttura simili għal dik maħluqa mill-Aġenziji għall-koordinament fost id-DGs konċernati jkun mod pragmatiku li jressaq lejn metodu komuni tal-Kummissjoni rigward il-kwistjonijiet kollha relatati ma' l-Aġenziji;

               11.

               Jistieden lill-Kummissjoni biex ittejjeb l-appoġġ amministrattiv u tekniku għall-Aġenziji, filwaqt li tiġi meqjusa l-kumplessità dejjem akbar tar-regoli amministrattivi u problemi tekniċi tal-Komunità;

               12.

               Jinnota n-nuqqas ta' korp dixxiplinarju fl-Aġenziji kollha tal-Komunità, u jitlob lill-Kummissjoni sabiex tieħu l-passi neċessarji ħalli tiżgura li dan il-mekkaniżmu jiġi implimentat malajr;

               13.

               Jilqa' bi pjaċir it-titjib konsiderevoli fil-koordinazzjoni fost l-Aġenziji, li tippermettilhom li jaħdmu fuq problemi rikorrenti u li tagħmel il-koperazzjoni mal-Kummissjoni u mal-Parlament aktar effiċjenti;

               14.

               Huwa ta' l-opinjoni illi t-twaqqif ta' servizz ta' apppoġġ komuni minn numru ta' Aġenziji bil-għan illi jagħmel is-sistemi ta' ġestjoni finanzjarja kompjuterizzata tagħhom konsistenti ma' dawk tal-Kummissjoni hija miżura li għandha titkompla u tiġi estiża;

               15.

               Jistieden lill-Aġenziji sabiex itejbu l-koperazzjoni u l-istandards mal-partijiet involuti fil-qasam; iħeġġeġ lill-Kummissjoni sabiex tadotta kull miżura li hija tikkonsidra neċessarja biex tgħin lill-Aġenziji ħalli jtejbu d-dehra tagħhom u jgħollu l-profil ta' l-attivitajiet tagħhom;

               16.

               Jistieden lill-Kummissjoni sabiex toħroġ bi proposta għall-armonizzazzjoni tal-format tar-rappurtaġġ annwali mill-Aġenziji sabiex jiġu żviluppati indikaturi ta' prestazzjoni li jippermettu li jkun hemm paragun ta' l-effiċċjenza tagħhom;

               17.

               Jistieden lill-Aġenziji sabiex fil-bidu ta' kull sena jippreżentaw indikaturi ta' prestazzjoni li magħhom jistgħu jiġu mkejla;

               18.

               Jistieden lill-Aġenziji kollha sabiex jużaw dejjem aktar objettivi li jkunu SMART, li għandhom iwasslu għal tfassil u implimentazzjoni aktar realistiċi ta' l-għanijiet;

               19.

               Jaqbel mal-Qorti ta' l-Awdituri li l-Kummissjoni hija wkoll responsabbli għall-immaniġġjar (finanzjarju) ta' l-aġenziji; għalhekk, iħeġġeġ lill-Kummissjoni timmoniterja u, fejn ikun meħtieġ, tmexxi u tgħin l-immaniġġjar ta' l-aġenziji differenti, speċjalment fir-rigward ta' l-applikazzjoni xierqa tal-proċeduri tat-tfigħ ta' offerti, it-trasparenza tal-proċeduri ta' reklutaġġ, l-immaniġġjar finanzjarju sod (nuqqas ta' nfiq u bbaġitjar żejjed) u l-iktar importanti l-applikazzjoni xierqa tar-regoli dwar il-qafas ta' kontroll intern;

               20.

               Jikkunsidra li l-programmi ta' ħidma ta' l-Aġenziji għandhom jesprimu l-kontribwizzjonijiet tagħhom f'termini operattivi u li jistgħu jitkejlu u li tingħata l-konsiderazzjoni xierqa lill-Istandards ta' Kontroll Interni tal-Kummissjoni;

         Punti Speċifiċi

               21.

               Jinnota li l-implimentazzjoni tal-baġit uriet li 90 % ta' l-approprijazzjonijiet li ngħataw għas-sena kienu ġew impenjati u li r-rata ġenerali tal-pagamenti kienet 84 %; barra minn hekk, jinnota li r-rata ta' l-utilizzazzjoni ta' l-approprijazzjonijiet għal attivitajiet tat-tħaddim (Titolu III) kienet 80 % biss ta' l-approprijazzjonijiet ta' impenn għas-sena finanzjarja u li terz mill-impenji kellhomjiġu trasferiti; jinnota li aktar minn 15 % ta' l-impenji trasferiti għas-sena kellhom jitħassru; jistieden lill-Eurojust biex saħansitra ttejjeb aktar l-ipprogrammar tan-nefqa għat-tħaddim;

               22.

               Jinnota li l-Kulleġġ iddeċieda li jawtorizza it-trasferiment mhux awtomatiku ta' approprijazzjonijiet għal total ta' EUR 285 484 u jfakkar li tali trasferimenti huma permessi biss jekk il-biċċa l-kbira ta' l-istadji preparatorji għall-att ta' impenn ikunu tlestew qabel tmiem is-sena finanzjarja u li dan ma kienx il-każ;

               23.

               Jisħaq li l-Eurojust għad m'għandhiex ir-regolament finanzjarju tagħha u kompliet tapplika r-Regolament (KE, Euratom) Nru 2343/2002; jistieden lill-Kummissjoni biex tgħarraf lill-Parlament dwar l-opinjoni tagħha rigward l-abbozz ta' regolament imressaq mill-Eurojust;

               24.

               Jistieden lill-Eurojust biex ittejjeb il-proċedura tagħha dwar l-inventarju;

               25.

               Jistieden lill-Eurojust biex tgħarraf lill-Parlament dwar l-adozzjoni min-naħa tal-Bord tagħha ta' kwalunkwe standard għall-kontroll intern; huwa mħasseb minħabba li l-formalizzazzjoni tal-proċeduri tat-tħaddim u tal-kontabilità kienet fil-biċċa l-kbira nieqsa u minħabba li fl-2005 il-listi ta' kontroll li jiddeskrivu l-kontrolli li għandhom isiru fuq l-impenji baġitarji marbuta ma' proċeduri importanti tat-tħaddim (akkwist u reklutaġġ) ma ġewx żviluppati biżżejjed; jistieden lill-Eurojust biex tippreżenta lill-Parlament deskrizzjoni qasira ta' kwalunkwe titjib f'dan il-qasam qabel il-proċedura tal-kwittanza għall-2006;

               26.

               Jistieden lill-Eurojust biex tirrispetta l-proċeduri ta' akkwist pubbliku u l-ġestjoni tal-kuntratti u biex tirrispetta l-limiti ta' żmien għal kuntratti qafas kif stipulat fid-dispożizzjonijiet regolatorji.

      (1)  ĠU C 266, 31.10.2006, p. 34.

      (2)  ĠU C 312, 19.12.2006, p. 67.

      (3)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (4)  ĠU L 63, 6.3.2002, p. 1. Id-Deċiżjoni kif emendata bid-Deċiżjoni 2003/659/JHA (ĠU L 245, 29.9.2003, p. 44).

      (5)  ĠU L 357, 31.12.2002, p. 72.

      (6)  ĠU L 340, 6.12.2006, p. 112.


title: Deċiżjoni tal-Kunsill (UE) 2015/1774 tal-1 ta' Ottubru 2015 li taħtar membru supplenti Spanjol fil-Kumitat tar-Reġjuni

text:
               3.10.2015

               MT

               Il-Ġurnal Uffiċjali tal-Unjoni Ewropea

               L 258/10

         DEĊIŻJONI TAL-KUNSILL (UE) 2015/1774
   tal-1 ta' Ottubru 2015
   li taħtar membru supplenti Spanjol fil-Kumitat tar-Reġjuni
   IL-KUNSILL TA' L-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta tal-Gvern Spanjol,
   Billi:

               (1)

               Fis-26 ta' Jannar, fil-5 ta' Frar u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għat-tmiem tal-mandat tas-Sur Emilio DEL RÍO SANZ, sar vakanti siġġu ta' membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Hija b'dan maħtura membru supplenti fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2020:

               —

               Dña Begoña MARTÍNEZ ARREGUI, Consejera de Presidencia, Relaciones Institucionales y Acción Exterior del Gobierno de La Rioja.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmula fil-Lussemburgu, l-1 ta' Ottubru 2015.

            Għall-Kunsill

            Il-President

         E. SCHNEIDER

      (1)  ĠU L 20, 27.1.2015, p. 42.

      (2)  ĠU L 31, 7.2.2015, p. 25.

      (3)  ĠU L 159, 25.6.2015, p. 70.


title: 2013/541/UE, Euratom: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Aġenzija Eżekuttiva tal-Kunsill Ewropew għar-Riċerka għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/110

         DEĊIŻJONI TAL-PARLAMENT EWROPEW
   tas-17 ta’ April 2013
   dwar il-kwittanza għall-implimentazzjoni tal-baġit tal-Aġenzija Eżekuttiva tal-Kunsill Ewropew għar-Riċerka għas-sena finanzjarja 2011
   (2013/541/UE, Euratom)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2011 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2011 (COM(2012) 436 – C7–0224/2012) (2),

               —

               wara li kkunsidra l-kontijiet annwali tal-Aġenzija Eżekuttiva tal-Kunsill Ewropew għar-Riċerka għas-sena finanzjarja 2011,

               —

               wara li kkunsidra r-rapport tal-Kummissjoni dwar is-segwitu għad-deċiżjoni ta’ kwittanza għas-sena finanzjarja 2010 (COM(2012) 585), u d-dokumenti ta’ ħidma tas-servizzi tal-Kummissjoni li jakkumpanjaw dan ir-rapport (SWD(2012) 340 u SWD(2012) 330),

               —

               wara li kkunsidra r-Rapport Annwali tal-Kummissjoni lill-Awtorità tal-Kwittanza dwar l-awditjar intern imwettaq fl-2011(COM(2012) 563), u d-dokument ta’ ħidma tas-servizzi tal-Kummissjoni li jakkumpanja dan ir-rapport (SWD(2012) 283),

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Eżekuttiva tal-Kunsill Ewropew għar-Riċerka għas-sena finanzjarja 2011, flimkien mat-tweġibiet tal-Aġenzija (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri għas-sena finanzjarja 2011 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 dwar il-kwittanza li għandha tingħata lill-aġenziji eżekuttivi għall-implimentazzjoni tal-baġit għas-sena finanzjarja 2011 (05754/2013 – C7-0039/2013),

               —

               wara li kkunsidra l-Artikoli 317, 318 u 319 tat-Trattat dwar il-Funzjonament tal-Unjoni Ewropea kif ukoll l-Artikolu 106a tat-Trattat Euratom,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 55, 145, 146 u 147 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b’mod partikolari l-Artikoli 62, 164, 165 u 166 tiegħu,

               —

               wara li kkunsidra r-Regolament tal-Kunsill (KE) Nru 58/2003 tad-19 ta’ Diċembru 2002 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (7), u b’mod partikolari l-Artikolu 14(3) tiegħu,

               —

               wara li kkunsidra r-Regolament tal-Kummissjoni (KE) Nru 1653/2004 tal-21 ta’ Settembru 2004 dwar regolament finanzjarju standard tal-aġenziji eżekuttivi skont ir-Regolament tal-Kunsill (KE) Nru 58/2003 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (8), u b’mod partikolari l-Artikolu 66, l-ewwel u t-tieni subparagrafi, tiegħu,

               —

               wara li kkunsidra d-Deċiżjoni 2008/37/KE tal-Kummissjoni tal-14 ta’ Diċembru 2007 li tistabbilixxi l-Aġenzija Eżekuttiva tal-Kunsill Ewropew għar-Riċerka għall-ġestjoni tal-programm speċifiku Komunitarju Ideat fil-qasam tar-riċerka fil-fruntieri tal-għarfien b’applikazzjoni tar-Regolament tal-Kunsill (KE) Nru 58/2003 (9),

               —

               wara li kkunsidra l-Artikolu 76 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A7-0116/2013),

               A.

               billi skont l-Artikolu 17(1) tat-Trattat dwar l-Unjoni Ewropea, il-Kummissjoni għandha teżegwixxi l-baġit u timmaniġġja l-programmi, u għandha tagħmel dan, skont l-Artikolu 317 tat-Trattat dwar il-Funzjonament tal-Unjoni Ewropea, f’kooperazzjoni mal-Istati Membri taħt ir-responsabilità tagħha stess, waqt li tikkunsidra l-prinċipju ta’ amministrazzjoni finanzjarja tajba,

               1.

               Jagħti l-kwittanza lid-Direttur tal-Aġenzija Eżekuttiva tal-Kunsill Ewropew għar-Riċerka għall-implimentazzjoni tal-baġit għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni li hi parti integrali mid-deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2011, Taqsima III – Il-Kummissjoni u aġenziji eżekuttivi;

               3.

               Jagħti istruzzjonijiet lill-President tiegħu biex jgħaddi din id-Deciżjoni, flimkien mad-Deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2011, Taqsima III – Il-Kummissjoni u r-riżoluzzjoni li hi parti integrali minn dawn id-Deċiżjonijiet, lid-Direttur tal-Aġenzija Eżekuttiva tal-Kunsill Ewropew għar-Riċerka, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 68, 15.3.2011.

      (2)  ĠU C 348, 14.11.2012, p. 1.

      (3)  ĠU C 388, 15.12.2012, p. 151.

      (4)  ĠU C 348, 14.11.2012, p. 130.

      (5)  ĠU L 248, 16.9.2002, p. 1.

      (6)  ĠU L 298, 26.10.2012, p. 1.

      (7)  ĠU L 11, 16.1.2003, p. 1.

      (8)  ĠU L 297, 22.9.2004, p. 6.

      (9)  ĠU L 9, 12.1.2008, p. 15.


title: 2008/34/KE: Deċiżjoni tal-Kunsill tas- 6 ta’ Diċembru 2007 li taħtar membru supplenti Finlandiż tal-Kumitat tar-Reġjuni

text:
               11.1.2008

               MT

               Il-Ġurnal Uffiċjali ta’ l-Unjoni Ewropea

               L 8/12

         DEĊIŻJONI TAL-KUNSILL
   tas-6 ta’ Diċembru 2007
   li taħtar membru supplenti Finlandiż tal-Kumitat tar-Reġjuni
   (2008/34/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Finlandiż,
   Billi:

               (1)

               Fl-24 ta’ Jannar 2006 l-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Post ta’ membru supplenti wieħed fil-Kumitat tar-Reġjuni sar vakanti wara r-riżenja tas-Sur Håkan NORDMAN,

         IDDEĊIEDA KIF ĠEJ:
   Artikolu 1
   Is-Sinjura Martina MALMBERG, president tal-kunsill muniċipali ta’ Inkoo, hija b’dan maħtura membru supplenti tal-Kumitat tar-Reġjuni għall-bqija tal-mandat attwali, li huwa sal-25 ta’ Jannar 2010.
   Artikolu 2
   Din id-Deċiżjoni għandha jkollha effett fid-data ta’ l-adozzjoni tagħha.

      Magħmul fi Brussell, 6 ta’ Diċembru 2007.

            Għall-Kunsill

            Il-President

         A. COSTA

      (1)  ĠU L 56, 25.2.2006, p. 75.